Odense Adresse-Contoirs Efterretninger, 1829-08-06
Fædrelandet. Kongehuset. Den 1 August 1829 blev Deres Kongel Høiheders, Kronprindsesse Carolines og Prinds Frederik Ferdinands Formæling fuldbyrdet paa Frederiksberg Slot. Om denne Høitidshandling, som dobbelt sammenknyttet Femte Frederiks Kongelige Æt, meddeler Statstidenden, Kjøbenhavnsposten og Dagen udførlige Beretninger, hvoraf følgende er et væsentligt Udtog: Den høie Vielse fandt Sted i Hs. Maj. Kongens Kavalier=Gemak, et stort Pragt værelse, som gaaer midt igjennem Slottets Hovedfløi. Den rigt drapperede Brudeskammel var henstillet i Salens øvre Ende. Midt for Skammelen, med Ryggene mod Vinduerne til Haven, stode tvende forgyldte, med Fløiel overtrukne Lænestole for D. M. Kongen og Dronningen; mod Brudeskammelens begge Ender tvende andre ligedannede Lænestole, for det høie Brudepar, paa venstre Side tree forgyldte, ligeledes med Fløiel overtrukne Stole, uden Arme, for Damerne af den Kongelige Familie, og paa høire 8 Stole af samme Slags for de Kongelige og Fyrstelige Prindser. Ved Hjørnerne af Tæppet vare placerede fire kolossale, 4 Alen høie Sølv=Gueridons med Voxlys, samt i Salens fire Hjørner, fire andre mindre Gueridons, ligeledes med Lys, foruden disse var en stor Mængde Lys anbragt i Lysekroner, Lampetter o. s. v. De, som vare tilsagte at overvære Vielsen, samledes fra Kl. 7 -8 i Hs. Maj. Dronningens Dame Gemak (Skilderie=Salen) og Allerhøistsammes Audientsge mak, med Undtagelse af de Høikongel. og Fyrstel. Herskaber, som strax fra Slottets østre Port opad Hovedtrappen begav sig til Allerhøistsammes indre Gemakker, samt de fremmede Ministre og deres Fruer, og de til deres resp. Legationer henhørende Sulter, hvilke aftraadte i Slottets vestre Portal, hvor de af en Kongel. Løber henvistes til de for dem i StueEtagen bestemte Aftrædelses=Værelser, hvor Hr. Kammerjunker Sehested Juul fungerede. Kl. 7 begyndte Slottets tilligemed Frederiksbergs Klokker at ringe og Kl. 8 præcise, forføiede samtlige Damer og Kavalierer sig til det for Vielsen bestemte Gemak og Kl. 8 1/4 aabnedes Dørene til Hs. Maj. Kongens Audience-Gemak og Allerhøistsamme indtraadte med den høie Brud ved Haanden; derpaa fulgte Hs. Maj. Dronningen med H. K. H. Brudgommen, H. K. H. Prinds Christian med Gemalinde, D. K. H. Prinds Frederik Carl Christian og Prindsesse Wilhelmine, Hs. H. D. Prindsen af Philipsthal og Hs. K. H. Prindsesse Juliane, D. H. D. Prindserne af Hessen, Prinds Frederik (Hs. Maj. Dronningens høie Broder) og Prindsen af Augustenborg. J det Øieblik Hs. Maj. Kongen betraadte Salen, lød en prægtig Fanfare, som vedvarede indtil de allerhøieste og høie Herskaber havde taget Sæde, hvorpaa Choralen begyndte, som udførtes af det Kongel. Kapel, under Anførsel af Prof. og Ridder Schall. Under Choralen og Afsyngelsen af Palmen No. 520. Du ledte frem, algode Gud! indtraadte Hs. H. Biskoppen over Siellands Stift, Dr. Münter, Stk. af Dbr., det Kongel. Huses Konfessionarius, Dr. Mynster, K. af Dbr., og Hofpræsterne Schiødte og Münter, Riddere af Dannebroge, hvilke, saasnart Palmen. var til Ende, trende Gange bøiede sig for Deres Majestæter, og derpaa traadte tilbage, med Undtagelse af Konfessionarius, Dr. Mynster, som atter bøiede sig, traadte hen for Brudeskammelen og begyndte Vielses-Talen. Denne, saavelsom Bønnen og Velsignelsen, varede noget over en halv Time, hvorefter Choralen atter istemtes og Palmen 523, De knælede med Ja mod Jad med Ledsagelse af Orchestret blev afsjungen. Hs. Excell. Overhofmarschallen med Stav i Haanden fremtraadte derpaa, og bøiede sig for Deres Majestæter, som strax reiste sig og i samme Orden som Allerhøist= og Høistsamme vare indkomne, forlode de allerhøieste og høie Herskaber, Kl. 9 1/2, under en Fanfare Salen og begave sig til de indre Gemakker. Under Vielsen lød Minutskud. Samtlige Tilstædeværende forføiede sig nu til de tree Tafler, nemlig Hs. Maj. Kongens paa 50 og Marskals-Taflerne resp. paa 60 og 50 Kouverts. Ved det Kongelige Taffel havde det høie Brudepar de midterste Pladser med Deres Majestæter Kongen og Dronningen ved Siderne. Under Taffelet lød ligeledes Saluter, indtil det Kl. 11 blev hævet, hvormed Festlighederne paa Slottet ophørte for den Dag. Den høie Brud var iklædt en i Paris forfærdiget ægte Blonde Kjole, under hvilken Høistsamme bar en hvid Atlaskes. Roben af hvidt Silketøi var belagt med ægte Blonder og blev, tilligemed den Kongel. Kaabe af Purpur=Fløiel, baaren af Hs. Kongel. Høiheds Hofdamer, Komtesse, Schmettau og Frøken Colbjørnsen. Paa Hovedet bar Bruden en fyrstelig Krone af Juveler og om denne en Myrthe krands. Rige Smykker af Juveler prydede Hs. Kongel. Høiheds Hals og Hænder. Den høie Brudgom var iført Generals-Uniform med det blaae Baand over Kjolen. Kl. 8 om Aftenen forkyndte Kanonskud fra Citadellets og Stadens Volde Hovedstadens Jndvaanere Høitidsfestens Begyndelse. Allerede fra tidlig om Morgenen havde Flager, paa Skibene og de paa flere Steder skeete Forberedelser til Transparenter og Dekorationer bebudet Dagens Høitid, Ved Vielsens Tilendebringelse Kl. 9 1/4 lød fra Nicolai Vagt. taarn høitidelige Basuntoner, som til tree Sider udførte Psalme=Melodien: Fra Høiheden oprunden er. Paa samme Tid vare Festblus antændte paa Taarnets fire Hjørner, og dette var ligesom et Signal for en almindelig Jllumination i Staden og dens Omegn. Jblandt de fortrinlig udmærkede Steder nævnes det Kongel. Artilleries, som Vaabenhal dekorerede og med Blaalys oplyste Eedskapel, der og saa dennegang tildrog sig Tilskuernes særdeles Opmærksomhed. Jsær frembragte to nye Sole af Pallaskklinger, anbragte over to store Nischer eller Grotter, een paa hver Side af den store Eedskanon, hvori saaes, baaren af tvende Gene som Pjedestaler, Hs. K. H. Kronprindsesse Carolines og Prinds Frederik Ferdinands Büster, den første efter Thorvaldsen og den anden ved Artilleriet selv ene til Brug ved denne Høitidelighed foranstaltet udført. Fremdeles udmærkede sig Raad= og Domhuset, Gjethuset, Regentsen, Frimurerlogen o. fl. St.